Myfyrdod y Cystuddiedig, 


Sef Penillion a gyfansoddwyd gan Jane Hughes, merch y diweddar 
Barch. John Hughes, Pont Robert, yn ei hafiechyd. 


O RHODDWN ogoniant i'r Drindod, 
Am lunio cyfamod o hedd; 
Gogoniant am ethol Gwaredwr 
Gorchfygai'r byd, Satan, a'r bedd: 
Gogoniant a genir i'w enw 
Gan saint a seraphiaid am hyn; 
Gogoniant am agor y ffynon 
I olchi'r aflanaf yn wyn. 


Gogoniant, gogoniant i'r Iesu 
Am farw ar Galfari fryn; 
Gogoniant i'r Tad am Ei roddi 
l weithio cyfiawnder hardd-gwyn; 
Gogoniant trag'wyddol i'r Ysbryd 
Am godi pechadur o'i fedd, 
A'i ddysgu i adwaen yr Iesu, 
A'i arwain i fywyd o hedd. 


Gogoniant, gogoniant trag'wyddol 
Uedd iddo cyn amser yn bod; 
Gogoniant yn undeb y Drindod 
Wrth ddwyn y greadigaeth i fod: 
Gogoniant, gogoniant fe gafodd 
Gogoniant yn Methle'm dvlawd; 
Fe ganodd angylion ogoniant 
Wrth weled y Meichiau mewn cnawd. 


Gogoniant, gogoniant, fe ganodd 
Angylion ogoniant i Dduw, 
Tangnefedd yn hyfryd i ddynion. 
Pan ganwyd ein Ceidwad hoff gwiw: 
Gogoniant, gogoniant mwy wed'yn 
Na chlywodd y nefoedd cyn hyn, 
Pan lefodd y Meichiau, “Gorphenwyd” 
Prydnhawn-gwaith ar Galfari fryn. 


Gogoniant, gogoniant, mi redaf 
Bob bore i Fethlehem dre', 
I weled fy Iôr yn y preseb, 
Mor isel a thlotted ei le: 
Gwna hyny fi'n ffyddlon mewn angen, 
Afiechyd, gorthrymder, a phoen ; 
Ond i'm gael adnabod yr Iesu, 
Mi ganaf ogoniant i'r Oen. 








Gogoniant, mi wela' f' Anwylyd 
'R ol disgyn yn esgyn i'r nen, 

A gallu tragwyddol sydd ganddo, 
Teyrnasa'n oes oesoedd, Amen: 

“Agorwch, O ddrysau trag'wyddol, 
Dyrchefwch eich penau, O byrth, 

Mae iesu'n d'od adre'n Goncwerwr, 
Pob gelyn ni phlyga a syrth.” 


Gogoniant, gogoniant ddatseinir 

Trwy eang ororau gwlad hedd; 
Am godi Tywysog y bywyd, 

Gan ddwyn agoriadau y bedd: 
Gogoniant! daeth adref o Edom 

A'i wisgoedd yn gochion gan waed, 
Gelynion ei Eglwys fel crinwellt 

Yn lludw dan wadnau ei draed. 


Plant Seion, O seiniwch Hosanna, 
Hosanna am Briod a Brawd, 

A deithiodd y ddaear mewn tlodi,— 
Erlidiwyd gan ddynion mewn gwawd ; 

Yr hwn sydd â'i enw'n Rhyfeadol, 
Fu'n gorwedd mewn preseb yn dlawd: 

O ddaear, p'am gwnaethost di hyny 
Pan gefaist dy Grewr mewn cnawd? 


O Iesu, O Iesu, hoff Iesu, 
Ai'th gariad a'th ddygodd fel HI Yu 
Mor isel a'r preseb a'r anial, 
A'th hoelio rhwng lladron ar fryn: 
O edrych, fy enaid, ar hwnw, 
Sydd acw 'n ogyfuwch â Duw, 
'N wynebu'r fflangellau a'r milwyr, 
Er mwyn i'w elynion gael byw. 


Gogoniant, gogoniant i'r Iesu, 
Am brynu trueiniaid â'i waed; 
Gogoniant tragwyddol am foddion 
1 gânu gelynion yn rhaid: 
Gogoniant, gogoniant, mi ganaf; 
Gogoniant mewn dŵr ac mewn tân; 
Gogoniant am ethol, a phrynu, 
A:golchi pechadur yn lân. 


Gogoniant a genir i'r Ceidwad, 
Gan luoedd Caersalem am hyn, 

Gogoniant am godi o'r beddrod 
'Rol marw ar Galfari fryn: 








Gogoniant, gogoniant fydd anthem 
Y dyrfa waredol ynghyd, 

Telynau Paradwys chwareuant 
Ogoniant i Brynwr y byd. 


Wel, rhoddwn ogoniant, O Zion, 
I'n Prophwyd a'n Prynwr hoff ni; 
Priododd hen ferch yr Amoriad, 
I'n dwyn i ogoniant a bri: 
O deuwch, hen Seintiau, i ganu, 
Fod merch yr Amoriad yn rhydd, 
A henffych i fore'r farn olaf, 
Cawn weled ein Priod heb ffydd. 


Gogoniant,—ffydd yno dry 'n olwg, 
A gobaith a dry yn fwynhaa ; 
Cawn godi o'r beddrod yn berffaith, 
1 ganu am rinwedd y gwaed, 
Ac esgyn yn fuddugoliaethus 
Uwch cyraedd pob gelyn a chlwy', 
I seinio'r anthemau trag'wyddol, 
Heb gadw'r telynau byth mwy. 


[Mae'r gwreiddiol yn Llyfrgell Gymraeg Coleg Llanbedr, cyflwyn- 
edig gan y Parch. D. H. Davies, gynt o Genarth. Cofus genyf 
glywed Jane Hughes yn canu'r penillion hyn yn niwygiad '59, 
gyda hwyl ac arddeliad mawr: cerddai ei llais fel trydan drwy'r 
gynulleidfa, nes gwefreiddio pawb.—D.H.D.] 





